આમાં કોઈ વિષય જુદા પાડવા વગર બાળકને આ બધી વસ્તુઓનો એની રસરૂચિ અને કક્ષા અનુસાર પરિચય કરાવી શકાય. થોડું આયોજન, થોડું બ્રેઈનસ્ટોર્મિંગ કરી આવો કોઈ પ્રોજેક્ટ મહિને એકવાર પણ અમલમાં મૂકાય તો વર્ગના નબળામાં નબળા વિદ્યાર્થીને પણ રસ પડે. વધુ જિજ્ઞાસા બાળક પુસ્તક વાંચીને પૂરી કરી શકે પણ માબાપનું અને શિક્ષકોનું કામ બાળકોને મોઢે કરાવવાનું નથી. બલકે, માબાપ કે શિક્ષક, બાળકે જે વિષય ભણવાનો છે, એમાં એને રસ ઉત્પન્ન થાય એવી રીતે એને પ્રેક્ટીકલ પરિચય કરાવવાનું માથે ઉપાડી લે, તો બાળક જાતે જ એનો પાઠ વાંચીને સમજી શકે.